stanford-oval/wikipedia huggingface dataset:
Loyd Jowers

Loyd Jowers  (20. marraskuuta 1926 – 20. toukokuuta 2000) omisti Jim’s Grill -ravintolan motelli Lorrainen vieressä, missä Martin Luther King murhattiin 4. huhtikuuta 1968. Joulukuussa 1993 Jowers väitti ABC:n Prime Time Livessa kuuluneensa Kingin murhan suunnitelleeseen salaliittoon ja saaneensa 100 000 dollaria murhan järjestelyistä. Hän kertoi palkanneensa Kingin ampuneen murhaajan ja saaneensa murha-aseen mieheltä, jota kutsuttiin Raouliksi. Vuonna 1998 Kingin suku nosti kanteen Jowersia ja ”muita tuntemattomia salaliittolaisia” vastaan Memphisin siviilioikeudessa. 8. joulukuuta 12 henkilön valamiehistö totesi Jowersin syylliseksi ja katsoi että Jowersin lisäksi salaliittoon kuului myös valtiovallan edustajia.
26. elokuuta 1998 Yhdysvaltain oikeusministeriö käynnisti tutkinnan Jowersin väitteistä. Tutkinta valmistui kesäkuussa 2000. Jowersin väitteitä salaliitosta ei pidetty uskottavina. Jowers kuoli sydänkohtaukseen 73-vuotiaana vain hieman aiemmin, 20. toukokuuta 2000.
Aiheesta muualla

Verkkouutiset oikeudenkäynnistä (Arkistoitu – Internet Archive)
Loya jirga

Loya jirga Kabulissa vuonna 2002.
Loya jirga (pašt. ‏لويه جرګه‎, pers. ‏جرگه بزرگ‎) on afganistanilainen poliittinen foorumi, jirgan muoto, jossa heimopäälliköt kokoontuvat päätöksentekoon. Loya jirga merkitsee "suurta kokousta" tai "korkeaa neuvostoa". Loya jirga on Afganistanin poliittisten vallanpitäjien kokous, jossa valitaan uudet kuninkaat, päätetään perustuslain muutoksista tai muista tärkeistä poliittisista kysymyksistä.
Historia

Alun perin loya jirgaan osallistui ainoastaan pataaniryhmien edustajia ja Afganistanin muut etniset ryhmät saivat edustuksensa vasta myöhemmin. Tämä vuosisatoja vanha Afganistanin kansallinen poliittinen instituutio vastaa šarian neuvoa-antavaa kokousta (arab. شورى‎).
Luettelo Twilight-elokuvasarjan näyttelijöistä

(Left to right) Ohjaaja Chris Weitz, Kristen Stewart, Taylor Lautner ja Robert Pattinson mainostamassa Uuttakuuta 10. marraskuuta 2009 Pariisissa, Ranskassa
Tämä sivu sisältää listan näyttelijöistä, jotka esiintyvät Twilight elokuvasarjassa. Elokuvasarja perustuu Houkutus-kirjasarjaan, jonka on kirjoittanut Stephenie Meyer. Elokuvien pääosissa näyttelevät Kristen Stewart Bella Swanin roolissa, Robert Pattinson Edward Cullenin roolissa ja Taylor Lautner Jacob Blackin roolissa. Twilight – Houkutus (2008) perustuu sarjan ensimmäiseen osaan Houkutus (2005) ja sen on ohjannut Catherine Hardwicke. Toinen elokuva Twilight – Uusikuu (2009) perustuu ensimmäisen osan jatko-osaan (2006). Sen ohjasi Chris Weitz. Kolmannen elokuvan Twilight – Epäilys, ohjasi David Slade ja se perustuu kirjasarjan kolmanteen kirjaan (2007).  Viimeinen, kaksiosainen päätös Twilight – Aamunkoi (2011/2012) perustuu kirjasarjan neljänteen ja viimeiseen kirjaan (2008). Elokuvan molemmat osat ohjaa Bill Condon ja kuvaukset alkavat marraskuussa 2010 Baton Rougessa.
Loyautésaaret

| Loyautésaaret |
| --- | --- |
 Ouvéa ilmasta.
  
Merialue:  Tyynimeri
Saaria yht.:  6 asuttua saarta
Suurin saari:  Lifou
Muita saaria:  Faiava, Maré, Mouli, Ouvéa, Tiga
Pinta-ala:  2 095 km²
Valtio
Valtio:  Ranska
Provinssi:  Loyautésaaret
Territorio:  Uusi-Kaledonia
Kunta:  Lifou, Maré ja Ouvéa
Väestö
Väkiluku:  18 297 (2014)
Asutuskeskukset:  Wé
Loyautésaaret (ransk. Îles Loyauté) on saaristo Tyynenmeren lounaisosassa. Se on osa Ranskalle kuuluvaa Uuden-Kaledonian erityisyhteisöä. Saaristoon kuuluu kolme matalaa korallisaarta: Ouvéa, Lifou ja Maré. sekä joukko pienempiä saaria ja atolleja. Kaikkiaan kuudella saarella on asutusta. Hallinnollisesti Loyautésaaret on yksi Uuden-Kaledonian kolmesta provinssista.
Saarijono sijaitsee noin sata kilometriä itään Uuden-Kaledonian pääsaaresta Grande Terrestä.
Saarten pinta-ala on 2 095 km2. Vuoden 2014 väestönlaskennan mukaan saarilla asui noin 18 300 henkeä, joista yli puolet Lifoun kunnassa. Loyautésaarten väestöstä suurin osa on kanakeja, kun koko territoriossa heidän osuutensa on noin 40%. Eri saarilla puhutaan eri kieliä, mutta kulttuurissa on monia yhteisiä piirteitä. Asutus keskittyy kyläpäällikön johtamiin heimokyliin. Maaomaisuus kuuluu klaaneille ja suvuille, eikä maata voi ostaa tai myydä.
Saarilla kasvatetaan jamssia, banaaneita ja kookospalmuja. Merkittävin vientituote on kopra. Lifoulla ja Ouvéalla on myös panostettu matkailuun.
Aiheesta muualla

Kuvia tai muita tiedostoja aiheesta Loyautésaaret Wikimedia Commonsissa
Live in Wonderland

| Live in Wonderland Sunrise Avenue |
| --- | --- | --- |

DVD-julkaisun tiedot
 Äänitetty : E-Werk, Köln (25. maaliskuuta 2007)
 Julkaistu: 2007
 Tuottaja(t): Andreas Thran
 Ohjaaja: Paul Hauptmann
 Tyylilaji: Pop, rock
muut julkaisut
|   | Live in Wonderland  |   |
Live in Wonderland on Sunrise Avenuen vuonna 2007 julkaisema DVD. DVD sisältää Saksan Kölnissä alkuvuonna 2007 taltioidun keikan, sekä bändin haastatteluja, sekä runsaasti kuvia sisältävän kuvagallerian.
DVD:n sisältö > Livekeikka

Choose to Be Me
Diamonds
Romeo
Sunny Day
Heal Me
Only
Make It Go Away
Destiny
Into the Blue
Forever Yours
Fight 'Til Dying
Fairytale Gone Bad
All Because of You
Wonderland
Nasty
DVD:n sisältö > Muuta

Samun ja Jukan haastatteluja Mango studiolta, sekä Sonic Kitchen studiolta
Tienpäällä
Kuvagalleria
Lockheed C-5 Galaxy

| C-5 Galaxy |
| --- | --- |
 C-5 Galaxy
Tyyppi:  kuljetuslentokone
Alkuperämaa:   Yhdysvallat
Valmistaja:  Lockheed Corporation Lockheed Martin
Ensilento:  30. kesäkuuta 1968
Esitelty:  kesäkuussa 1970
Tila:  käytössä
Pääkäyttäjät:  Yhdysvaltain ilmavoimat
Valmistusmäärä:  131 
Valmistusvuodet:  C-5A: 1968–1973 C-5B: 1985–1989
C-5 Galaxy
C-5 Galaxyn nokkaramppi
Lockheed C-5 Galaxy on yksi maailman suurimmista sotilaslentokoneista. Sitä käytetään suurikokoisen rahdin mannertenvälisiin kuljetuksiin. Konetta voidaan lastata ja purkaa samanaikaisesti, sillä rahtitila aukeaa sekä koneen edestä että takaa.
Vaikka Yhdysvaltain ilmavoimilla oli jo kehitteillä yliäänikuljetuskone, ilmavoimat järjesti siitä huolimatta CX-HLS-nimisen tarjouskilpailun strategisen kuljetuskoneen kehittämisestä. Koneen vaatimuksina oli pystyä kuljettamaan 750 sotilasta tai 56 700 kg rahtia vähintään kahdeksan tuhannen mailin eli 12 872 kilometrin kantamalla. Boeing, Douglas ja Lockheed jättivät tarjouksen. Lockheed voitti sopimuksen lokakuussa 1965. Ensimmäinen C-5A Galaxy (s/n 66-8303) valmistui 2. maaliskuuta 1968 Lockheed-Georgia Companyn tehtaalta ja aloitti koelennot 30. kesäkuuta.
Tekniset tiedot

Lähde:
Yleiset ominaisuudet
Miehistö: 7
Matkustajat: 73
Pituus: &&&&&&&&&&&&&075.030000075,3 m
Kärkiväli: &&&&&&&&&&&&&067.090000067,9 m
Korkeus: &&&&&&&&&&&&&019.080000019,8 m
Siipipinta-ala: &&&&&&&&&&&&0576.&&&&00576 m²
Suurin lentoonlähtöpaino: &&&&&&&&&0382000.&&&&00382 000 kg
Hyötykuorma: &&&&&&&&&0209000.&&&&00209 000 kg
Rahtitilan tilavuus: 985 m³
Rahtitilan mitat: Rahtitila 37 × 4,1 × 5,8 m
Voimalaite: &&&&&&&&&&&&&&04.&&&&004 × General Electric TF39-GE-1C -ohivirtaussuihkumoottoria; &&&&&&&&&&&&0191.0300000191,3 kN  per moottori
Suoritusarvot
Matkalentonopeus: &&&&&&&&&&&&0850.&&&&00850 km/h
Lentomatka: &&&&&&&&&&&06000.&&&&006 000 km (maksimikuormalla)
Lakikorkeus: &&&&&&&&&&010363.&&&&0010 363 m
Kiitoratavaatimus: 2 530 m (täydellä kuormalla), 1 500 m (tyhjänä)
Aiheesta muualla

Wikimedia Commonsissa on kuvia tai muita tiedostoja aiheesta .
AIR FORCE Magazine Online: Saving the Galaxy (Arkistoitu – Internet Archive)
Loxsomataceae

| Loxsomataceae |
| --- | --- |
 Loxsoma cunninghamii
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Cyatheales
Heimo::  Loxsomataceae  C.Presl
Katso myös
   Loxsomataceae Wikispeciesissä   Loxsomataceae Commonsissa 
Infobox OKNimi-testi OK: 
Loxsomataceae on Cyatheales-lahkoon kuuluva pieni kasviheimo, johon kuuluu lähteestä riippuen yksi tai kaksi nykyisin elävää lajia. Heimon on kuitenkin ajateltu olleen aiemmin selvästi monimuotoisempi, mutta nykyisin elävää yhtä tai kahta lajia lukuun ottamatta kaikki muut heimon lajit ovat kuolleet sukupuuttoon jo kauan sitten.
Heimon levinneisyys on nykyisin kaksijakoinen: toinen alue on Andeilla Costa Ricasta Boliviaan ulottuvalla alueella ja toinen alue Uuden-Seelannin pohjoisosissa.
Suvut ja lajit

Loxsoma
Loxsoma cunninghamii (Uuden-Seelannin pohjoisosissa, taksonominen asema epävarma)
Loxsomopsis
Loxsomopsis pearcei (Costa Ricasta Boliviaan)
Live in der Balver Höhle

| Live in der Balver Höhle Piirpauke |
| --- | --- | --- |

Livealbumin tiedot
 Äänitetty : Jazzfestival Balver Höhle, Balve/Sauerland
 Julkaistu: 1981
 Formaatti: LP, CD
 Tuottaja(t): Ulrich Balss, Karlheinz Klüter
 Tyylilaji: maailmanmusiikki
 Levy-yhtiö: JG Records
Piirpauken muut julkaisut
| Yö Kyöpelinvuorella 1979 | Live in der Balver Höhle 1981 | Birgi Bühtüi 1981 |
Live in der Balver Höhle on Piirpauke-yhtyeen seitsemäs albumi ja toinen livelevy. Se on äänitetty yhtyeen konsertissa silloisessa Länsi-Saksassa Balver Höhlen jazzfestivaaleilla 22.kesäkuuta 1980 ja sen julkaisi saksalainen JG Records vuonna 1981.
Kappaleet

Swedish Reggae – 5.52 (säv. S. Kukko)
Mí Ardillita – 6.33 (säv. trad. Kolumbiasta, sov. S. Kukko)
Azerbaizan Albatross – 12.05 (säv. trad., sov. S. Kukko)
Flight – 1.10 (säv. Tom Nekljudow)
Tin Tin Deo – 10.50 (säv. Chano Pozo, sov. S. Kukko)
Lento – 9.50 (säv. Sostakovits, sov. S. Kukko)
Kokoonpano

Sakari Kukko – saksofonit, huilu, piano
Pekka Nylund – kitara
T.T. Oksala – kitarasyntetisaattori
Jorma Koivulehto (muusikko) – basso
Tom Nekljudow - rummut
Live in the USA

| Live in the USA Uriah Heep |
| --- | --- | --- |

Livealbumin tiedot
 Äänitetty : 2002
 Julkaistu: toukokuu 2003
 Formaatti: CD
 Tuottaja(t): David Owen
 Tyylilaji: hard rock progressiivinen rock heavy metal
 Kesto: 50.52
 Levy-yhtiö: Classic Rock Legends Ltd.
Listasijoitukset
 Ei tunnettuja listasijoituksia.
Uriah Heepin muut livealbumit
| The Magician's Birthday Party 2002 | Live in the USA 2003 | Magic Night 2004 |
Live in the USA on Uriah Heep -yhtyeen toukokuussa 2003 julkaistu livealbumi.
Se on äänitetty Yhdysvalloissa U.S. Classic Rock -festivaaleilla 2002.
Kappaleet

Rainbow Demon – 3.55 (säv. Ken Hensley)
Easy Livin' – 3.07 (säv. Hensley)
The Wizard – 4.16 (säv. Hensley/Mark Clarke)
Return to Fantasy – 4.52 (säv. Hensley/David Byron)
Tales – 4.45 (säv. Hensley)
Heartless Land – 4.57 (säv. Mick Box/Phil Lanzon/M. Lanzon)
Blind Eye – 3.52 (säv. Hensley)
The Other Side of Midnight – 4.17 (säv. Box/Bob Daisley/Peter Goalby/Lee Kerslake/John Sinclair)
That's the Way That It Is – 4.08 (säv. Paul Bliss)
The Magician's Birthday – 12.43 (säv. Box/Hensley/Kerslake)
Kokoonpano

Mick Box – kitara, taustalaulu
Lee Kerslake – rummut, taustalaulu
Trevor Bolder – bassokitara, taustalaulu
Phil Lanzon – kosketinsoittimet, taustalaulu
Bernie Shaw – laulu
Liebe ist für alle da

| Liebe ist für alle da Rammstein |
| --- | --- | --- |

Studioalbumin tiedot
 Äänitetty : 2008–2009, Sonoma Mountain Recording Estate studiot, San Rafael, Kalifornia
 Julkaistu: 16. lokakuuta 2009
 Tuottaja(t): Jacob Hellner, Rammstein
 Tyylilaji: Neue Deutsche Härte, industrial metal
 Kesto: 46.07
 Levy-yhtiö: Universal
Muut kannet

Listasijoitukset
  1.  13.
Rammsteinin muut julkaisut
| Völkerball 2006 | Liebe ist für alle da 2009 | Made in Germany 1995–2011 2011 |
Singlet albumilta Liebe ist für alle da
 ”Pussy” Julkaistu: 18. syyskuuta 2009  ”Ich tu dir weh” Julkaistu: 5. helmikuuta 2010  ”Haifisch” Julkaistu: 28. toukokuuta 2010  ”Waidmanns Heil / Liebe ist für alle da” Julkaistu: 16. huhtikuuta 2011
Liebe ist für alle da (’rakkaus on kaikkia varten’, lyhennetään LIFAD) on saksalaisen industrial metal -yhtyeen Rammsteinin kuudes studioalbumi. Albumin nimi varmistui, kun Rammsteinin kitaristi Paul Landers kertoi nimen RockOne-musiikkilehdessä.
Albumi julkaistiin 16. lokakuuta 2009, ja sen ensimmäinen single ”Pussy” julkaistiin 18. syyskuuta 2009. Singlen b-puolena julkaistiin tulevalta albumilta kappale Rammlied. Toisena singlenä julkaistiin kappale ”Ich tu dir weh” ja kolmantena ”Haifisch”.
Albumista on normaalin yhden CD:n version lisäksi tupla-CD-versio, jossa on viisi bonuskappaletta. Albumin tuottajana toimi Jacob Hellner, joka on työskennellyt yhtyeen kanssa alusta asti. Albumilla on viiden edellisen Rammsteinin levyn tapaan 11 kappaletta.
Kappaleet

Kaikki kappaleet säv. ja san. Rammstein.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Rammlied (Ramm.laulu)  | 5.20 |  |  |  |  |  |  |  |
| 2. | Ich tu dir Weh (Satutan sinua)  | 5.02 |  |  |  |  |  |  |  |
| 3. | Waidmanns Heil (Metsästäjän tervehdys)  | 3.33 |  |  |  |  |  |  |  |
| 4. | Haifisch (Hai)  | 3.45 |  |  |  |  |  |  |  |
| 5. | B******** (Bückstabü, yhtyeen keksimä sana: "Mitä vain haluat")  | 4.15 |  |  |  |  |  |  |  |
| 6. | Frühling in Paris (Kevät Pariisissa)  | 4.45 |  |  |  |  |  |  |  |
| 7. | Wiener Blut (Wieniläinen veri)  | 3.53 |  |  |  |  |  |  |  |
| 8. | Pussy (Pillu)  | 4.00 |  |  |  |  |  |  |  |
| 9. | Liebe ist für alle da (Rakkaus on kaikkia varten)  | 3.26 |  |  |  |  |  |  |  |
| 10. | Mehr (Lisää)  | 4.09 |  |  |  |  |  |  |  |
| 11. | Roter Sand (Punainen hiekka)  | 3.59 |  |  |  |  |  |  |  |
| Erikoisversion bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Führe mich (Johda minua)  | 4.34 |  |  |  |  |  |  |  |
| 2. | Donaukinder (Tonavan lapset)  | 5.18 |  |  |  |  |  |  |  |
| 3. | Halt (Pysähdy)  | 4.20 |  |  |  |  |  |  |  |
| 4. | Roter Sand (Orkesteriversio) (Punaninen hiekka)  | 4.06 |  |  |  |  |  |  |  |
| 5. | Liese (Liisa)  | 3.56 |  |  |  |  |  |  |  |
Kokoonpano

Till Lindemann – laulu
Richard Z. Kruspe – soolokitara, taustalaulu
Paul H. Landers – kitara, taustalaulu
Oliver "Ollie" Riedel – basso
Christoph "Doom" Schneider – rummut
Christian "Flake" Lorenz – koskettimet
Arvostelut

Allmusic:
BBC Music: erittäin positiivinen
Consequence of Sound:
Desibeli.net:
Imperiumi: 8½/10
Soundi:
Aiheesta muualla

Rammstein.de
LIFAD.org
Jaime Villarroel Rodríguez

Jaime Villarroel Rodríguez
Jaime Villarroel Rodríguez (s. 17. toukokuuta 1962) on venezuelalainen roomalaiskatolinen piispa. Hänet vihittiin papiksi Margaritan hiippakuntaan 30. heinäkuuta 1993 ja nimitettiin Carúpanon hiippakunnan johtoon 10. huhtikuuta 2010. Piispaksi vihkiminen seurasi 26. kesäkuuta. Pääkonsekraattorina toimi Rafael Ramón Conde Alfonzo, jota avustivat Enrique Pérez Lavado ja Jorge Anibal Quintero Chacón.
Villarroel Rodríguezin edeltäjänä Carúpanon piispana oli toiminut Manuel Felipe Díaz Sánchez.
Jaime Ruiz

Jaime Ruiz on ainakin seuraavien henkilöiden nimi:
Jaime Ruiz, meksikolainen jalkapalloilija
Jaime Ruiz, perulainen jalkapalloilija
Jaime Alfonso Ruiz, kolumbialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jaime Ruiz”, voi hakea sivunnimihaulla, laajalla sivunnimihaulla tai tekstihaulla.
Jaime Sin

Sin vuonna 1986

Kardinaali Jaime Lachica Sin (31. elokuuta 1928 – 21. kesäkuuta 2005) oli Filippiinien roomalaiskatolisen kirkon arkkipiispa. Hän oli osassa vuoden 1986 kansan vallankumouksessa, jossa Ferdinand Marcos ajettiin maasta.
Sinin poliittinen toiminta herätti levottomuutta Vatikaanissa ja hänet kutsuttiin selvittämään sitä.
Sin jäi pakolliselle eläkkeelle vuonna 2003 75-vuotiaana. Hän kärsi munuais- ja sydänvaivoista, eikä pystynyt osallistumaan vuoden 2005 konklaaviin, jossa Benedictus XVI valittiin.
Louis Zamperini

Louis Zamperini vuonna 2014.
Louis Zamperini (26. tammikuuta 1917 Olean, New York – 2. heinäkuuta 2014) oli yhdysvaltalainen kestävyysjuoksija, joka nousi kuuluisuuteen selvittyään lukuisista koettelemuksistaan toisen maailmansodan loppupuolella.
Ura ennen sotaa

Louis Zamperini osallistui vuoden 1936 Berliinin olympialaisiin kaikkien aikojen nuorimpana[lähde? ] yhdysvaltalaisena olympiatason kestävyysjuoksijana. Hän oli tuolloin vain 19 vuoden ikäinen. Berliinissä hän vastaanotti henkilökohtaiset onnittelut Adolf Hitleriltä, koska hän juoksi 5 000 metrin juoksussa nopeimman ratakierroksen aikaan 56 sekuntia. Lopputuloksissa hän oli kahdeksas. Hänen Berliinin olympialaisten juoksuaikansa oli Yhdysvaltojen yliopistourheilun ennätys 14 vuoden ajan. – Vuoden 1940 Helsingin olympialaisten peruuntuminen sodan vuoksi oli kova takaisku Zamperinin uralle.
Tapahtumat sota-aikana

Tyynenmeren sodassa Zamperini, Francis ”Mac” McNamara, Russel ”Phil” Phillips ja kahdeksan muuta miehistön jäsentä olivat 27. toukokuuta 1943 etsimässä kadonneeksi ilmoitettua lentokonetta, kun heidän oma B-24 Liberator -pommikoneensa syöksyi teknisen vian vuoksi Tyyneenmereen. Vain edellä mainitut kolme miehistön jäsentä selvisivät hengissä pakkolaskusta. Lievästi loukkaantunut kolmikko pelastautui löytämilleen kahdelle pelastuslautalle. Lautoilta käsin he kykenivät onkimaan jonkin verran kalaa, kunnes hait veivät viimeisenkin heidän koukuistaan syötteineen.
Kuukauden päästä he olivat yhä merellä, kun horisonttiin ilmestyi lentokone. Heidän epäonnekseen kyseessä oli japanilaisten pommikone, joka alkoi tulittaa miehiä. Kone tulitti miehiä yhteensä seitsemällä ohilennolla. Zamperini sukelsi mereen aina koneen lentäessä yli, mutta haiden vuoksi hänen oli noustava pikaisesti merestä joka kerta koneen ohitettua heidät. Lautat saivat yhteensä 48 luodinreikää, joiden paikkailu vei koko seuraavan yön. McNamaran voimat heikkenivät ja hän kuoli 29. kesäkuuta. Lopulta 46. päivänä he näkivät maata. Saari oli japanilaisten hallussa ja miehet vangittiin seuraavana päivänä. Saarella heidän haavansa hoidettiin ja he saivat runsain mitoin ruokaa ja juomaa.
Vain muutaman päivän päästä saapui käsky siirtää vangit ”teloitussaarena” tunnettuun Kwajaleiniin. Ruoaksi tarjottiin laihaa teetä ja korppuja. Saarella alkoivat myös kuulustelut. Kolmen viikon kuluttua Zamperini joutui lääketieteellisen kokeen uhriksi, kun häneen ruiskutettiin usean päivän ajan tuntematonta ainetta.
Miehet siirrettiin 26. elokuuta Tokion lähellä sijaitsevalle Ofunan sotavankileirille. Ruokaa oli tarjolla enää niukalti ja se oli pilaantunutta tai likaista. Myöhemmin edessä oli siirto Omorin työleirille ja sieltä edelleen Naoetsun leiriin. Sota ja Zamperinin vankeus päättyivät Yhdysvaltojen pudotettua ydinpommit Hiroshimaan ja Nagasakiin.
Aika sodan jälkeen

Koettelemukset olivat jättäneet jälkensä Zamperiniin, joka ei Naoetsun leirillä vammautuneen jalan vuoksi kyennyt enää jatkamaan urheilu-uraansa. Hän meni naimisiin Cynthia Applewhiten kanssa vuonna 1946, mutta kärsi posttraumaattisesta stressihäiriöstä, näki jatkuvia painajaisia vankeusajasta ja alkoi juoda.
Kohtaaminen saarnaaja Billy Grahamin kanssa vuonna 1949 muutti lopulta Zamperinin elämän suunnan. Raitistunut Zamperini kiersi luennoimassa muun muassa anteeksiannon merkityksestä. Hänen mukaansa on nimetty lukuisia paikkoja ja tapahtumia, kuten hänen kotikaupunkinsa lentokenttä.
Miesten koettelemuksista on tehty vuonna 2012 televisioelokuva Adrift: 47 Days with Sharks (suom. 6D: Haiden armoilla), jonka on esittänyt televisiokanava Kutonen.
Zamperinista kertova Murtumaton-elokuva sai Yhdysvaltojen ensi-iltansa joulukuussa 2014. Coenin veljesten käsikirjoittaman elokuvan ohjasi Angelina Jolie ja Zamperinia näyttelee Jack O’Connell.
Aiheesta muualla

Wikimedia Commonsissa on kuvia tai muita tiedostoja aiheesta .
Louis Zamperinin viralliset kotisivut
Jaime Spengler

Jaime Spengler
Jaime Spengler (s. 6. syyskuuta 1960) on brasilialainen roomalaiskatolinen piispa. Hän kuuluu fransiskaaneihin. Hänet vihittiin papiksi 17. marraskuuta 1990 ja nimitettiin Porto Alegren arkkihiippakunnan vihkipiispaksi sekä Pataran titulaaripiispaksi 10. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Lorenzo Baldisseri, jota avustivat Dadeus Grings ja Leonardo Ulrich Steiner.
Jaime Zumalacárregui

| Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Maa:   Espanja> Miesten maahockey. |
| --- | --- | --- | --- |
|  Hopeaa | Moskova 1980 | joukkuekilpailu |  |
Jaime Zumalacárregui Benítez (s. 7. syyskuuta 1956) on espanjalainen entinen maahockeypelaaja. Hän kilpaili vuoden 1980 kesäolympialaisissa Moskovassa ja sai siellä joukkueineen hopeaa.
James Bennet

Bennet vuonna 2009.
James Bennet (s. 1966) on yhdysvaltalainen toimittaja. Bennet työskentelee nykyisin The Economist -lehdelle, jossa hän muun muassa kirjoittaa Yhdysvaltoihin keskittyvää Lexington-kolumnipalstaa. Aikaisemmin Bennet on työskennellyt toimittajana muun muassa New York Timesissa ja The Atlanticissa.
Bennet työskenteli vuosina 2016–2020 New York Timesin pääkirjoituksista ja mielipidekirjoituksista vastaavana päällikkönä. Bennet joutui eroamaan tehtävästään kesällä 2020 sen jälkeen, kun lehden mielipidepalstalla oli julkaistu senaattori Tom Cottonin kirjoitus. Kirjoituksessaan Cotton esitti, että armeijan pitäisi osallistua George Floydin kuolemaa seuranneiden mellakoiden väkivaltaisuuksien lopettamiseen. Kirjoitus herätti laajaa kohua erityisesti lehden sisällä. Bennet kirjoitti The Economistiin vuonna 2023 pitkän esseen, jossa hän puolusti ratkaisuaan julkaista Cottonin kirjoitus ja kertoi olevansa huolissaan New York Timesin suunnasta.
James Bennetin veli on poliitikko Michael Bennet.
Aiheesta muualla

When the New York Times lost its way The Economist. Bennetin essee liittyen hänen eroonsa New York Timesista. (englanniksi)
Jaime Vieira Rocha

Jaime Vieira Rocha (s. 30. maaliskuuta 1947) on brasilialainen roomalaiskatolinen arkkipiispa. Hänet vihittiin papiksi Natalin arkkihiippakuntaan 1. helmikuuta 1975 ja nimitettiin Caicón hiippakunnan johtoon 29. marraskuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Vieira Rocha sai 16. helmikuuta 2005 nimityksen Campina Granden piispaksi ja 21. joulukuuta 2011 Natalin arkkipiispaksi.
James Biberi

| James Biberi> Henkilötiedot |
| --- | --- |
Syntynyt: 28. heinäkuuta 1965 (ikä 59) Đakovica, Jugoslavia
Ammatti:  näyttelijä
Näyttelijä
Merkittävät roolit:   Stranger in You  Drive 
Aiheesta muualla
IMDb 
James Biberi (s. 28. heinäkuuta 1965 Đakovica, Jugoslavia) on albanialais-yhdysvaltalainen näyttelijä. Hänet tunnetaan rooleistaan elokuvissa Stranger in You (2007) ja Drive (2011).
Aiheesta muualla

James Biberi Internet Movie Databasessa. (englanniksi)
Iowan lippu

Iowan lippu (2018–)
Iowan lippu on Yhdysvaltain osavaltio Iowan virallinen tunnus sen sinetin ohella. Lippu on trikolori väreiltään sininen-valkoinen-punainen, ja se muistuttaakin Ranskan lippua. Keskellä valkoisessa kentässä on valkopäämerikotka, joka pitää nauhaa, jossa lukee ”Our liberties we prize and our rights we will maintain” (suom. vapauksiamme vaalimme ja oikeutemme pidämme). Sen alapuolella on teksti ”Iowa”. Lipun mittasuhteet ovat 2:3. Lippu otettiin käyttöön 29. maaliskuuta 1921, ja sitä muutettiin hieman vuonna 2018.
Edelliset liput

1921–2018
Jaime Soto

Jaime Soto
Jaime Soto (s. 31. joulukuuta 1955 Inglewood, Kalifornia) on yhdysvaltalainen roomalaiskatolinen piispa. Hänet vihittiin papiksi Orange in Californian hiippakuntaan 12. kesäkuuta 1982 ja nimitettiin sen vihkipiispaksi sekä Segian titulaaripiispaksi 23. maaliskuuta 2000. Piispaksi vihkiminen seurasi 31. toukokuuta. Pääkonsekraattorina toimi Tod David Brown, jota avustivat Michael Patrick Driscoll ja Norman Francis McFarland.
Soto sai 11. lokakuuta 2007 nimityksen Sacramenton koadjuuttoripiispaksi, jonka virkaan hänet asetettiin 19. marraskuuta. Hänestä tuli 29. marraskuuta 2008 Sacramenton piispa.